sukhrobnurali/uzbek-legal-corpus huggingface dataset:
1993 YILNING 1 SENTYABRIDAN MEHNAT HAQI, PENSIYALAR VA STIPENDIYALARNING MIQDORINI OShIRISh TOʻGʻRISIDA
(decree, 2020-09-28)

Oʻzbekiston Respublikasi aholisining, xususan kam daromadli shaxslarning, pensionyerlar va talabalarning ijtimoiy kafolatlarini yanada taʼminlash maqsadida: 1. 1993-yilning 1-sentabridan boshlab Oʻzbekiston Respublikasining hududida: — ish haqining eng oz miqdori oyiga 13.500 soʻm qilib belgilanib, ish haqi oʻrtacha 1,2 baravar oshirilsin; — fuqarolarning soliq olinmaydigan daromadlarining eng past darajasi oyiga 13.500 soʻm miqdorida; — mehnat pensiyasining eng oz miqdori oyiga 14.625 soʻm qilib belgilansin, hozirgi vaqtda amalda boʻlgan barcha turdagi pensiyalarning miqdorlari 1,2 baravar oshirilsin. 2. Oliy oʻquv yurtlari talabalarining, texnikumlar va hunar-texnika bilim yurtlari oʻquvchilarining stipendiyalari 1,2 baravar koʻpaytirilsin, shu bilan birga talabalarning oshxonalari va bufetlarida tushlik ovqatlarning qiymatidan 50 foizli chegirmalar saqlab qolinsin. 3. Budjetdan pul bilan taʼminlanadigan vazirliklar va idoralar, Qoraqalpogʻiston Respublikasining Vazirlar Kengashi, viloyatlar hamda Toshkent shahar hokimlari, tashkilotlar va muassasalar ushbu Farmonda belgilangan eng oz ish haqi miqdoriga asoslanib, mehnatga haq toʻlash boʻyicha yagona tarif setkasi razryadlariga muvofiq xodimlarning mansab okladlari oʻz vaqtida qaytadan hisoblab chiqilishini taʼminlasinlar. 4. Oʻzbekiston Respublikasining Ijtimoiy taʼminot vazirligi mazkur Farmonga muvofiq pensiyalarning miqdorlari qaytadan hisoblab chiqilishini taʼminlasin. 5. Oʻzbekiston Respublikasining Moliya vazirligi budjetdan taʼminlanadigan muassasalar va tashkilotlar xodimlarining ish haqini, pensiyalar va stipendiyalarni oshirish bilan bogʻliq sarf-xarajatlarni pul bilan taʼminlash manbalarini aniqlasin. 6. Mulkchilik shakllaridan qatʼi nazar, xoʻjalik hisobidagi korxonalar va tashkilotlarga mazkur Farmonga muvofiq daromad manbalarini qidirib topishiga qarab, daromad manbalari vaqtincha yetishmay qolgan taqdirda esa bank muassasalari aniq maqsadni koʻzlab beradigan kreditlar hisobidan mehnat haqini oshirish tavsiya qilinsin. 8. Ushbu Farmon bajarilishini nazorat qilish Oʻzbekiston Respublikasining Vazirlar Mahkamasi zimmasiga yuklatilsin.
“OʻZMONTAJMAXSUSQURILISh” UYuShMASINING IJARAChI KORXONA VA TAShKILOTLARINI DAVLAT TASARRUFIDAN ChIQARISh HAMDA XUSUSIYLAShTIRIShNI TUGALLAShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

“Oʻzmontajmaxsusqurilish” uyushmasi korxona va tashkilotlari asosiy fondlarining yuqori darajada fizik va maʼnaviy eskirganligi munosabati bilan hamda ularni Davlat tasarrufidan chiqarish va xususiylashtirishni tugallash maqsadida Vazirlar Mahkamasi qaror qiladi: 2. “Oʻzmontajmaxsusqurilish” uyushmasi: Oʻzbekiston Respublikasi Davlat mulki qoʻmitasi hamda “Oʻzdavjamgʻarma” bilan birgalikda maxsus fondlardan foydalanish toʻgʻrisidagi nizomni bir oy muddatda ishlab chiqsin va tasdiqlasin; Oʻzbekiston Respublikasi Davlat mulki qoʻmitasi bilan birgalikda 1993-yilning oxirigacha uyushma korxona va tashkilotlarini davlat tasarrufidan chiqarish va xususiylashtirishni tugallashni taʼminlasin.
OʻZBEKISTON RESPUBLIKASI QUROLLI KUCHLARI UCHUN TEXNIK MUTAXASSISLAR TAYYORLASH TOʻGʻRISIDA
(resolution, 1993-09-06)

“Umumiy harbiy majburiyat va harbiy xizmat toʻgʻrisida” Oʻzbekiston Respublikasi Qonuniga muvofiq va Qurolli Kuchlarni texnik ixtisoslarni egallagan harbiy burchli kishilar bilan taʼminlash zaruriyati munosabati bilan Vazirlar Mahkamasi qaror qiladi: 1. Oʻzbekiston Respublikasi Mudofaa vazirligining 1993-1994 oʻquv yilida Oʻzbekiston Respublikasi mudofaaga yordam beruvchi “Vatanparvar” tashkiloti maktablarida va Oʻzbekiston Respublikasi Xalq taʼlimi vazirligining hunar-texnika oʻquv yurtlarida Qurolli Kuchlar uchun texnik mutaxassislar tayyorlash toʻgʻrisidagi taklifi ilovaga* muvofiq qabul qilinsin. 2. Mudofaaga yordam beruvchi “Vatanparvar” tashkilotining Markaziy Kengashi, Oʻzbekiston Respublikasi Xalq taʼlimi vazirligi reja topshiriqlarini bajarish va mutaxassislar tayyorlash sifatini yaxshilash boʻyicha zarur chora-tadbirlarni koʻrsinlar. 3. Oʻzbekiston Respublikasi Mudofaa vazirligi mutaxassislar tayyorlash sifatini yaxshilash ustidan nazoratni kuchaytirsin, Mudofaaga yordam beruvchi “Vatanparvar” tashkilotining va Oʻzbekiston Respublikasi Xalq taʼlimi vazirligining oʻquv yurtlarini zarur harbiy texnika, aslaha-anjom va mol-mulk bilan taʼminlashda amaliy yordam koʻrsatsin. 4. Qopaqalpogʻicton Respublikasi Vazirlar Kengashi, viloyatlar va Toshkent shahar hokimliklari mutaxassislarni sifatli tayyorlash uchun tegishli shart-sharoitlar yaratishda zarur yordam koʻrsatsinlar, shuningdek, Mudofaaga yordam beruvchi “Vatanparvar” tashkiloti va Oʻzbekiston Respublikasi Xalq taʼlimi vazirligi oʻquv yurtlarining moddiy-texnika bazasini zarur darajada rivojlantirishni taʼminlasinlar. 5. “Oʻzshartnomasavdo” va respublikaning boshqa taʼminot-sotish tashkilotlari Qurolli Kuchlar uchun mutaxassislar tayyorlash rejasiga muvofiq Mudofaaga yordam beruvchi “Vatanparvar” tashkilotining hamda Oʻzbekiston Respublikasi Xalq taʼlimi vazirligining moddiy-texnika resurslariga boʻlgan buyurtmalarini bajarishni belgilangan tartibda taʼminlashni koʻzda tutsinlar.
“VIJDON ERKINLIGI VA DINIY TAShKILOTLAR TOʻGʻRISIDA”GI QONUNGA OʻZGARTISh VA QOʻShIMChALAR KIRITISh HAQIDA
(law, 2021-07-06)

“28-modda. Oʻzbekiston Respublikasida din masalalari boʻyicha davlat idoralari
Oʻzbekiston Respublikasida dinlar va diniy tashkilotlarga oid masalalar bilan Oʻzbekiston Respublikasi Vazirlar Mahkamasi huzuridagi Diniy ishlar qoʻmitasi, viloyat va Toshkent shahar hokimlari shugʻullanadi. Ularning zimmasiga maslahat berish, mutaxassislar xulosasini chiqarish, nazorat qilish va axborot berib turish vazifalari yuklanadi. Din masalalari boʻyicha davlat idoralari: chet ellardagi diniy muassasalar bilan muloqot qilib turadi va muvofiqlashtiruvchi aloqalar bogʻlaydi; Oʻzbekiston Respublikasidagi diniy tashkilotlar toʻgʻrisida maʼlumotlar toʻplaydi hamda vijdon erkinligi va diniy tashkilotlar toʻgʻrisidagi qonunlarning ijrosi yuzasidan nazoratni amalga oshiradi. Shu maqsadlarda diniy tashkilotlar rahbarlaridan kerak axborot talab qilishga va olishga hamda ularning faoliyati bilan bogʻliq boʻlgan marosimlarda ishtirok etishga haqlidir; diniy tashkilotlarning iltimosiga muvofiq davlat idoralari bilan kelishuvga erishishda koʻmaklashadi va davlat idoralari hal etishini talab qiluvchi masalalar yuzasidan zarur yordam beradi; Oʻzbekiston Respublikasi ichidagi va chet ellardagi turli dinlarga mansub diniy tashkilotlar oʻrtasida hamjihatlik va hayrixohlikni mustahkamlashga koʻmaklashadi; dinshunoslik boʻyicha ekspertiza oʻtkazish uchun diniy masalalar bilan shugʻullanuvchi boʻlinmalar huzurida dinshunoslar jamoatchi ekspert kengashlarini tuzadi, diniy tashkilotlar vakillari va inson huquqlari muammolari boʻyicha mutaxassislarni belgilaydi; davlat boshqaruv va sud idoralarining soʻrovi boʻyicha rasmiy ekspert xulosasini taqdim etadi”.
OʻZBEKISTON RESPUBLIKASI MATBUOT VA OMMAVIY AXBOROT VOSITALARI XODIMLARI KUNINI BELGILASh TOʻGʻRISIDA
(law, 1993-09-03)

Oʻzbekiston Respublikasi Oliy Kengashi qaror qiladi: Oʻzbekiston Respublikasi Matbuot va ommaviy axborot vositalari xodimlari kuni etib 27-iyun belgilansin.
OʻZBEKISTON RESPUBLIKASINING XOʻJALIK PROTSESSUAL KODEKSINI TASDIQLASh TOʻGʻRISIDA
(code, 1997-12-15)

Oʻzbekiston Respublikasi Oliy Kengashi qaror qiladi: Oʻzbekiston Respublikasining Xoʻjalik protsessual kodeksi tasdiqlansin va u eʼlon qilingan kundan boshlab amalga kiritilsin.
LOTIN YOZUVIGA ASOSLANGAN OʻZBEK ALIFBOSINI JORIY ETISH TOʻGʻRISIDA
(law, 1995-06-17)

1
Oʻzbekiston Respublikasida lotin yozuviga asoslangan, quyidagi 26 harf va 3 ta harflar birikmasidan iborat oʻzbek alifbosi joriy etilsin.

2
Lotin yozuvi asosidagi oʻzbek alifbosini joriy etish bilan birga Oʻzbekiston xalqining milliy iftixori boʻlmish bebaho maʼnaviy meros bitilgan arab alifbosini va kirillitsani oʻrganish va ulardan foydalanish uchun zarur sharoitlar saqlab qolinadi.
OʻZBEKISTON RESPUBLIKASINING AYRIM QONUN HUJJATLARIGA OʻZGARTISHLAR HAMDA QOʻSHIMCHALAR KIRITISH TOʻGʻRISIDA
(law, 1995-07-15)

Oʻzbekiston Respublikasi Oliy Kengashi qaror qiladi: I. Oʻzbekiston Respublikasining 1992-yil 2-iyulda qabul qilingan “Birjalar va birja faoliyati toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1992-yil, № 10, 394-modda) quyidagi oʻzgartirishlar va qoʻshimchalar kiritilsin: 1. 10-modda: ikkinchi bandining ikkinchi xatboshisi quyidagi tahrirda bayon etilsin: “Ishlab chiqarish (mahsulotlar va mollar), savdo va savdo-vositachilik faoliyati bilan shugʻullanishni maqsad qilib qoʻygan, shuningdek birjada oʻzining brokerlik oʻrniga ega boʻlgan korxonalar, muassasalar va tashkilotlarga birja pul qoʻyishga, ularning ulushi (payi)ni, aksiyalarini sotib olishga, muassisi boʻlishga haqli emas. Birja savdolarini samarali oʻtkazishga koʻmaklashuvchi hamda birja infrastrukturasini (konsalting, targʻibot va boshqa xizmat turlari) tarkib toptiruvchi korxonalar uchun birja muassis boʻlishi mumkin”. 2. 31-modda: birinchi bandidagi “hakamlik sudlari yoki xalq sudlari” degan soʻzlar “sudlar yoki xoʻjalik sudlari” degan soʻzlar bilan almashtirilsin; ikkinchi bandidagi “tegishli hakamlik” degan soʻzlar “tegishli xoʻjalik” degan soʻzlar bilan almashtirilsin; 3. 32-modda: uchinchi bandining ikkinchi xatboshisi “toʻgʻrisida” degan soʻzdan keyin “yozma yoki ogʻzaki ravishda” degan soʻzlar bilan toʻldirilsin; uchinchi bandining uchinchi xatboshisidagi “500 ming soʻmgacha” degan soʻzlar “eng kam oylik ish haqining 200 hissasi” degan soʻzlar bilan almashtirilsin; uchinchi bandining toʻrtinchi xatboshisidagi “50 ming soʻmgacha” degan soʻzlar “eng kam oylik ish haqining 20 hissasi” degan soʻzlar bilan almashtirilsin; uchinchi bandining oltinchi xatboshisi quyidagi tahrirda bayon etilsin: “Jarimalar nazorat idoralari tomonidan daʼvo bildirish tartibiga rioya etmagan holda sudga yoki xoʻjalik sudiga daʼvo taqdim etish orqali undiriladi”; toʻrtinchi bandidagi “hakamlik sudida yoki xalq sudida” degan soʻzlar “sudda yoki xoʻjalik sudida” degan soʻzlar bilan almashtirilsin. II. Oʻzbekiston Respublikasining 1991-yil 19-noyabrda qabul qilingan “Ijara toʻgʻrisida”gi Qonuniga (Oʻzbekiston Respublikasi Oliy Kengashining Axborotnomasi, 1992-yil, № 1, 45-modda) quyidagi oʻzgartishlar va qoʻshimchalar kiritilsin: 1. 22-moddaning birinchi qismi “Ijara korxonasining ustavida” degan soʻzlardan keyin (“Davlat mulkiga asoslangan ijara korxonalaridan tashqari” degan soʻzlar bilan toʻldirilsin. 2. 32-moddaning toʻrtinchi qismi quyidagi tahrirda bayon etilsin: “Ijarachi ijaraga olingan korxonaning qarzlari boʻyicha: oʻz mol-mulki bilan (davlat mulkiga asoslangan ijara korxonalari uchun); oʻz mol-mulki hamda ijarachi jamoa aʼzolarining shaxsiy mol-mulki bilan (jamoa mulkiga, xususiy mulkka asoslangan ijara korxonalari uchun, shuningdek yakka tartibda yoki guruh boʻlib ijara sharoitida mehnat faoliyati bilan shugʻullanayotgan shaxslar uchun), ular yetarli boʻlmagan taqdirda esa — Oʻzbekiston Respublikasi qonunlarida belgilangan tartibda va hajmlarda javobgar boʻladi”.
“ALOHIDA MUHOFAZA ETILADIGAN TABIIY HUDUDLAR TOʻGʻRISIDA” OʻZBEKISTON RESPUBLIKASI QONUNI QABUL QILINIShI MUNOSABATI BILAN OʻZBEKISTON RESPUBLIKASI HUKUMATINING AYRIM QARORLARI OʻZ KUChINI YOʻQOTGAN DEB HISOBLASh VA ULARNING BAʼZILARIGA OʻZGARTIRIShLAR KIRITISh HAQIDA
(law, 2022-07-22)

“Alohida muhofaza etiladigan tabiiy hududlar toʻgʻrisida” Oʻzbekiston Respublikasi Qonuni qabul qilinishi munosabati bilan Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq qarorlari oʻz kuchini yoʻqotgan deb hisoblansin. 2. Oʻzbekiston Respublikasi Hukumatining ayrim qarorlariga kiritilayotgan oʻzgartirishlar 2-ilovaga muvofiq tasdiqlansin. 1 . Oʻzbekiston SSR Ministrlar Sovetining 1982-yil 23-fevraldagi 131-son qarori (OʻzSSR QT, 1952 i, 2-son, 7-modda) bilan tasdiqlangan Oʻzbekiston SSR davlat tabiat yodgorliklari toʻgʻrisidagi Nizom. 2 . Oʻzbekiston SSR Ministrlar Sovetining 1988-yil 3-avgustdagi 270-son qarori (OʻzSSR QT, 1988 i, 8-son, 28-modda) bilan tasdiqlangan Oʻzbekiston SSR suv omborlarining suvni muhofaza qilish doiralari (zonalari) toʻgʻrisidagi Nizom 1. Oʻzbekiston SSR Ministrlar Sovetining 1982-yil 26-yanvardagi 51-son qarori (OʻzSSR QT, 1982 i., 1-son, 2-modda) bilan tasdiqlangan Oʻzbekiston SSR Davlat korxonalarining qoʻriqlash zonalari toʻgʻrisidagi Nizomning 5-bandidagi “cheklanmagan ravishda” soʻzlari chiqarib tashlansin. 2. Oʻzbekiston SSR Ministrlar Sovetining 1982-yil 26-yanvardagi 51-son qarori (OʻzSSR QT, 1982-y, 1-son, 2-modda) bilan tasdiqlangan Oʻzbekiston SSRda yovvoyi hayvonlarni qoʻriqlashning sanitar zonalari toʻgʻrisidagi Nizomning: 2-bandidagi “Qoraqalpogʻiston ASSR Ministrlar Sovetining qarori va oblast ijroiya komitetlarining qarorlari bilan, Oʻzbekiston SSR Oʻrmon xoʻjaligi ministrligining ilmiy asoslangan taqdimnomasiga koʻra” soʻzlari Oʻzbekiston Respublikasi Davlat tabiatni muhofaza qilish qoʻmitasi va Oʻzbekiston Respublikasi Davlat oʻrmon qoʻmitasining ilmiy asoslangan taqdimnomalariga koʻra Qoraqalpogʻiston Respublikasi va hokimiyat organlarining qarorlari bilan” soʻzlari bilan almashtirilsin; 3-bandidagi “Oʻzbekiston SSR Oʻrmon xoʻjaligi vazirligi” soʻzlari “Oʻzbekiston Respublikasi Davlat tabiatni muhofaza qilish qoʻmitasi, Oʻzbekiston Respublikasi Davlat oʻrmon qoʻmitasi” soʻzlari bilan almashtirilsin. 3. Oʻzbekiston SSR Ministrlar Sovetining 1990-yil 31-martdagi 155-son qarori (OʻzSSR QT, 1990-y., 3-son, 9-modda) bilan tasdiqlangan Oʻzbekiston SSR Melioratsiya va suv xoʻjaligi vazirligi toʻgʻrisidagi Nizom 7-bandining “b” kichik bandi quyidagi mazmundagi xat boshi bilan toʻldirilsin: “suvni muhofaza qilish doiralari (tegralari) ni joylashtirish masalalarini belgilangan tartibda kelishib oladi”. 4. Vazirlar Mahkamasining 1991-yil 1-apreldagi 79-son qarori bilan tasdiqlangan Baliq va baliq mahsulotlari ishlab chiqarish, qayta ishlash va sotish “Oʻzbaliq” konserni Ustavi 1-bandining toʻrtinchi xatboshi “tabiatni muhofaza qilish organlari bilan birgalikda baliq xoʻjaliklari tegralarining muhofaza qilinishini taʼminlaydi” soʻzlari bilan toʻldirilsin.
OʻZBEKISTON RESPUBLIKASI MATBUOTINI QOʻLLAB-QUVVATLOVChI JAMGʻARMANI TAShKIL ETISh TOʻGʻRISIDA
(decree, 2020-09-28)

Gazeta va jurnallar faoliyatni takomillashtirish, davriy nashrlarni chiqarish va tarqatish, shuningdek bozor munosabatlariga oʻtish sharoitida jurnalistlarni ijtimoiy himoyalashni kuchaytirish bilan bogʻliq masalalarni hal etishda ularga koʻmaklashish maqsadida: 1. Oʻzbekiston Respublikasi matbuotini qoʻllab-quvvatlovchi jamgʻarmani tashkil etish toʻgʻrisida Oʻzbekiston Respublikasi Davlat matbuot qoʻmitasi, respublika gazeta va jurnallari tahririyatlari va bosh muharrirlari Kengashi, “Sharq” konserni, Jurnalistlar uyushmasi, Xalq taʼlimi vazirligi, “Isteʼdod” jamgʻarmasi, Chkalov nomli Toshkent aviatsiya ishlab chiqarish birlashmasi va boshqalarning taklifi qabul qilinsin. 2. Quyidagilar Jamgʻarmaning asosiy vazifalari deb hisoblansin: — gazeta va jurnallar normal faoliyat koʻrsatish uchun zarur shart-sharoit yaratishda, ularni chiqarish va tarqatish bilan bogʻliq moliyaviy, moddiy-texnikaviy masalalarni hal etishda amaliy yordam berish; — davlat idoralari va jamoat tashkilotlarida gazeta va jurnallar hamda ular taʼsischilarining manfaatlarini ifodalash, tahririyatlar bilan birgalikda respublika hukumatiga davriy nashrlarni chiqarish va tarqatishni yanada yaxshilashga qaratilgan takliflarni taqdim etish; — matbuotga madad berish maqsadida davlat ajratgan mablagʻlarni taqsimlashda ishtirok etish, ishlab chiqarish, tijorat va tashqi iqtisodiy faoliyat, shuningdek homiylik badallari va boshqa badallar hisobidan oʻz mablagʻlarini tashkil etish hamda bu mablagʻlarni gazeta va jurnallarning moddiy bazasini mustahkamlash uchun sarflash . 3. Respublika davriy nashrlarining moliyaviy va moddiy texnikaviy bazasini mustahkamlash maqsadida Jamgʻarmaga Vazirlar Mahkamasi zaxirasidan 1 milliard soʻm ajratilsin. 4. Jamgʻarma respublikaning barcha yuridik va jismoniy shaxslari, tashkilotlari, firmalari va uyushmalari uchun ochiq deb hisoblansin. Vazirliklar, idoralar, konsernlar va hokimliklar Jamgʻarma faoliyatiga butun choralar bilan koʻmaklashsinlar. 5. Oʻzbekiston Respublikasining Vazirlar Mahkamasi bir hafta muddat ichida ushbu Farmon bajarilishini tashkiliy jihatdan taʼminlashga oid qaror qabul qilsin.
XORIJIY VALYUTADAGI DAVLAT BOJLARI, YIGʻIMLAR HAMDA SOLIQ BOʻLMAGAN BOShQA TOʻLOVLAR STAVKALARI TOʻGʻRISIDA
(resolution, 2020-06-16)

Oʻzbekiston Respublikasi Prezidentining “Xorijiy valyutada soliq boʻlmagan davlat toʻlovlarini olish va taqsimlash tartibi toʻgʻrisida” 1993-yil 31-iyuldagi Farmoniga muvofiq, hamda xorijiy valyutada davlat bojlari, yigʻimlar va soliq boʻlmagan boshqa toʻlovlarni undirishni tartibga solish va valyuta tushumlaridan samarali foydalanish maqsadida Vazirlar Mahkamasi qaror qiladi: 1. Quyidagilar tasdiqlansin: xorijiy valyutada davlat bojlari, yigʻimlar va soliq boʻlmagan boshqa toʻlovlarni undirish tartibi toʻgʻrisidagi Nizom 1-ilovaga* muvofiq; boj stavkalari, yigʻimlar va soliq boʻlmagan boshqa toʻlovlarning tariflari 2-ilovaga* muvofiq Oʻzbekiston Respublikasi konsullik yigʻimlari tariflari 3-ilovaga* muvofiq 2. Belgilab qoʻyilsinki: boj stavkalari, yigʻimlar va soliq boʻlmagan boshqa toʻlovlar tariflari miqdorlari 1993-yil 1-sentabrdan boshlab amalga kiritiladi; boj stavkalari, yigʻimlar va soliq boʻlmagan boshqa toʻlovlar tariflari, shuningdek, amaldagilariga oʻzgartirish va qoʻshimchalar kiritish Moliya vazirligining manfaatdor vazirliklar, davlat qoʻmitalari, idoralar va xoʻjalik boshqaruvi organlari bilan birgalikdagi takliflari boʻyicha Vazirlar Mahkamasi tomonidan tasdiqlanadi; vazirliklar, davlat qoʻmitalari, idoralar, banklar va xoʻjalik boshqaruvi organlari tomonidan undiriladigan xorijiy valyutadagi bojlar, yigʻimlar va soliq, boʻlmagan boshqa toʻlovlardan tushumlar xorijiy valyutada olinadigan tushumga solinadigan soliq bazasiga kiritilmaydi. 4. Vazirliklar, davlat qoʻmitalari, idoralar, banklar hamda xoʻjalik boshqaruvi organlari bir oy muddatda oʻzlari qabul qilgan meʼyoriy aktlarni ushbu qarorga muvofiqlashtirsinlar. 5. Oʻzbekiston Respublikasi Vazirlar Mahkamasi qarorlarining ayrim bandlari 4-ilovaga* muvofiq oʻz kuchini yoʻqotgan deb hisoblansin. 6. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari oʻrtoq Oʻ. T. Sultonov zimmasiga yuklatilsin.
OʻZBEKISTON RESPUBLIKASI KORXONALARI VA TAShKILOTLARINING BUDJET BILAN HISOB-KITOB QILIShI TARTIBINI QISMAN OʻZGARTIRISh TOʻGʻRISIDA
(resolution, 1998-02-03)

“Korxonalar, birlashmalar va tashkilotlardan olinadigan soliqlar toʻgʻrisida” Oʻzbekiston Respublikasi Qonuniga oʻzgartirishlar va qoʻshimchalar kiritish haqida” 1993-yil 7-maydagi 856-XII-son Oʻzbekiston Respublikasi Qonuniga muvofiq hamda xalq xoʻjaligi tarmoqlarining moliyaviy ahvolini barqarorlashtirish maqsadida Vazirlar Mahkamasi qaror qiladi: 1. 1993-yil 1-sentabrdan boshlab: respublika korxonalari va tashkilotlarining joʻnatilgan mahsulotlar, bajarilgan ishlar (xizmatlar) uchun isteʼmolchi (buyurtmachi) ning haq toʻlashiga qarab budjet bilan hisob-kitob qilishi tartibi; “Oʻzdehqonchiliksanoatbank”, “Oʻzsanoatqurilishbank”, Tashqi iqtisodiy faoliyat milliy banki uchun Daromadlarga solinadigan soliq stavkasi soliq solinadigan bazaga nisbatan foizlarda 25 foiz miqdorida belgilansin. 2. Moliya vazirligining yangi tashkil etilgan “Oʻztadbirkorbank” ni 1993—1995-yillarda olingan daromadlardan budjetga soliq toʻlashdan ozod etish toʻgʻrisidagi taklifi qabul qilinsin. 3. Moliya vazirligi va Davlat soliq bosh boshqarmasi yoʻriqnoma-normativ hujjatlarga tegishli oʻzgartishlar kiritsinlar va ularni barcha soliq toʻlovchilarga yetkazsinlar. 4. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari B. S. Hamidov zimmasiga yuklatilsin.
OʻZBEKISTON RESPUBLIKASI TAShQI IQTISODIY FAOLIYAT MILLIY BANKINING BOShQARUVI TOʻGʻRISIDA
(resolution, 2000-07-11)

Oʻzbekiston Respublikasi Vazirlar Mahkamasining “Oʻzbekiston Respublikasi Tashqi iqtisodiy faoliyat milliy banki toʻgʻrisida” 1993-yil 21-yanvardagi 45-son qarorining 3-bandini bajarish yuzasidan Vazirlar Mahkamasi qaror qiladi: 1. Belgilab qoʻyilsinki, Oʻzbekiston Respublikasi Tashqi iqtisodiy faoliyat milliy banki Boshqaruvining tarkibiga Boshqaruv Raisi va uning oʻrinbosarlari bilan bir qatorda lavozimiga koʻra: Oʻzbekiston Respublikasi Moliya vaziri: Oʻzbekiston Respublikasi Markaziy banki Boshqaruvining Markaziy banki Boshqaruvining raisi; “Oʻzistiqbolstat” davlat qoʻmitasining raisi; Oʻzbekiston Respublikasi Tashqi iqtisodiy aloqalar vaziri, shuningdek, milliy bankning quyidagi boʻlinmalari rahbarlari operatsiyalar boshqarmasining boshligʻi; tashkil etish va rejalashtirish boshqarmasining boshligʻi; kredit bilan taʼminlash boshqarmasining boshligʻi; investitsiya loyihalarini ekspertiza qilish boshqarmasining boshligʻi kiradilar. 2. Oʻzbekiston Respublikasi Tashqi iqtisodiy faoliyat milliy banki ustavining 24, 25-moddalariga ilovaga muvofiq oʻzgartirish va qoʻshimchalar kiritilsin. 3. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklatilsin. 1. Ustavning 24-moddasi quyidagi tahrirda bayon etilsin: “Boshqaruv bankining ijro etuvchi organ hisoblanadi, unga Rais boshchilik qiladi. Boshqaruv Raisi lavozimiga Oʻzbekiston Respublikasi Prezidenti tomonidan tayinlanadi. Boshqaruv Raisining oʻrinbosarlari Oʻzbekiston Respublikasi Vazirlar Mahkamasi tomonidan tasdiqlanadilar. Boshqaruvning tarkibiga Boshqaruv Raisi va uning oʻrinbosarlari bilan bir qatorda lavozimiga koʻra: Oʻzbekiston Respublikasi Moliya vaziri; Oʻzbekiston Respublikasi Markaziy banki Boshqaruvining raisi; “Oʻzistiqbolstat” davlat qoʻmitasining raisi; Oʻzbekiston Respublikasi Tashqi iqtisodiy aloqalar vaziri, shuningdek, Milliy bankning quyidagi boʻlinmalari rahbarlari: operatsiyalar boshqarmasining boshligʻi; tashkil etish va rejalashtirish boshqarmasining boshligʻi; kredit bilan taʼminlash boshqarmasining boshligʻi; investitsiya loyihalarini ekspertiza qilish boshqarmasining boshligʻi kiradilar”. 2. Ustavning 25-moddasi quyidagi xatboshi bilan toʻldirilsin: “Bank Boshqaruvi Hukumatining valyuta-moliya munosabatlari, bank joriy faoliyati va uni rivojlantirish sohasidagi siyosatni Milliy bank tomonidan amalga oshirish bilan bogʻliq boʻlgan barcha masalalarni kollegiallik va Boshqaruv aʼzolarining fikrini hisobga olish asosida koʻrib chiqadi. Boshqaruv qarorlari, agar Boshqaruvning roʻyxatdagi aʼzolarining toʻrtdan uch qismi uning uchun ovoz berganlari taqdirda qabul qilingan hisoblanadi”.